CELEX: C2005/205/16
Language: el
Date: 2005-08-20 00:00:00
Title: Υπόθεση C-244/05: Αίτηση για την έκδoση πρoδικαστικής απoφάσεως πoυ υπέβαλε τo Bayerischer verwaltungsgerichtshof με διάταξη της 19ης Απριλίου 2005 στην υπόθεση Bund Naturschutz in Bayern e.v. κατά Freistaat Bayern

20.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/8
            
         Αίτηση για την έκδoση πρoδικαστικής απoφάσεως πoυ υπέβαλε τo Bayerischer verwaltungsgerichtshof με διάταξη της 19ης Απριλίου 2005 στην υπόθεση Bund Naturschutz in Bayern e.v. κατά Freistaat Bayern
   (Υπόθεση C-244/05)
   (2005/C 205/16)
   Γλώσσα διαδικασίας: η γερμανική
   Με απόφαση της 19ης Απριλίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 7 Ιουνίου 2005, το Bayerischer verwaltungsgerichtshof, στο πλαίσιο της διαφοράς μεταξύ Bund Naturschutz in Bayern e.v. και Freistaat Bayern που εκκρεμεί ενώπιόν του, ζητεί από το Δικαστήριο των Ευρωπαϊκών Κοινοτήτων να αποφανθεί επί των εξής ερωτημάτων:
   
               1.
            
            
               Ποιο καθεστώς προστασίας απαιτεί το άρθρο 3, παράγραφος 1, της οδηγίας 92/43/EΟΚ (1) σε συνδυασμό με την έκτη αιτιολογική σκέψη της οδηγίας αυτής, λαμβανομένης υπόψη της απαγορεύσεως ματαιώσεως σύμφωνα με το άρθρο 10, δεύτερο εδάφιο, ΕΚ (Συνθήκη περί Ιδρύσεως της Ευρωπαϊκής Κοινότητας της 25.3.1957, τροποποιηθείσα για τελευταία φορά με τις πράξεις προσχωρήσεως στην ΕΕ του 2003 της 16.4.2003) και σε σχέση με την απόφαση του Δικαστηρίου της 13ης Ιανουαρίου 2005, C-117/03, για ορισμένους τόπους, ιδίως αυτούς με τύπους φυσικών οικοτόπων και/ή είδη προτεραιότητας, που θα μπορούσαν να ορισθούν ως τόποι κοινοτικής σημασίας, πριν συμπεριληφθούν στον κατάλογο των τόπων κοινοτικής σημασίας που καταρτίζει η Επιτροπή των Ευρωπαϊκών Κοινοτήτων κατά τη διαδικασία του άρθρου 21 της οδηγίας;
            
         
               2.
            
            
               Ποιες συνέπειες έχει για το εν λόγω καθεστώς προστασίας το γεγονός ότι οι προαναφερθέντες τόποι αναγράφονται ήδη στους εθνικούς καταλόγους τόπων που προτείνουν στην Επιτροπή τα κράτη μέλη σύμφωνα με το άρθρο 4, παράγραφος 1, της οδηγίας 92/43/EΟΚ;
            
         
               3.
            
            
               Ανταποκρίνεται ένα εθνικό καθεστώς προστασίας για τους προαναφερθέντες τόπους σύμφωνα με το άρθρο 48, παράγραφος 2, του Bayerisches Naturschutzgesetz στις κοινοτικές επιταγές σύμφωνα με το άρθρο 3, παράγραφος 1, της οδηγίας 92/43/EΟΚ σε συνδυασμό με την έκτη αιτιολογική σκέψη της οδηγίας αυτής, λαμβανομένης υπόψη της απαγορεύσεως ματαιώσεως σύμφωνα με το άρθρο 10, παράγραφος 2, ΕΚ;
            
         
      (1)  ΕΕ L 206, σ. 7.